**Rīgas pašvaldības sabiedrība ar ierobežotu atbildību**

**“Rīgas satiksme”**

APSTIPRINĀTS

iepirkuma komisijas

2022. gada 27.oktobra

**KVALIFIKĀCIJAS SISTĒMAS**

**NOLIKUMS**

**”** **KRĀSAINO, MELNO UN KONSTRUKCIJAS METĀLU PIEGĀDE”**

**ID Nr. RS/2022/65**

1. **Ievads**

Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs) uzaicina piegādātājus iesniegt pieteikumus piegādātāju iekļaušanai kvalifikācijas sistēmā, kuras mērķis ir atlasīt atklāta iepirkuma nolikuma „Krāsaino, melno un konstrukcijas metālu piegāde”, identifikācijas Nr.RS/2022/65 (turpmāk - Nolikums) prasībām atbilstoši kvalificētus piegādātājus, izveidot un uzturēt šo kvalificēto piegādātāju sarakstu (turpmāk - Saraksts), tādā veidā nodrošinot Pasūtītājam iespēju operatīvi un labā kvalitātē saņemt nepieciešamo melno, krāsaino un konstrukciju metāla produkciju (loksnes, caurules, stieņi, leņķi, plakandzelži, armatūra un cita veida metāla produkcija), (turpmāk tekstā – Preces) no kvalificētiem piegādātājiem. Pieteikumu iesniegšanai netiek noteikts konkrēts termiņš un tos var iesniegt visā kvalifikācijas sistēmas uzturēšanas laikā.

Saraksta dalībnieki tiks aicināti piedalīties konkrētu preču piegāžu iepirkumu procedūrās par Pasūtītājam nepieciešamo Preču piegādi.

Iepirkuma procedūras CPV kods: 14622000-7 (Tērauds); 14700000-8 (Parastie metāli); papildu CPV kods: 14620000-3 (Sakausējumi).

1. **Pasūtītājs**

RP SIA “Rīgas satiksme”  
Reģ. numurs:40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Kods: PARXLV22

Konts: LV56PARX0006048641565

1. **Kvalifikācijas sistēmas uzturētājs**

RP SIA “Rīgas satiksme”

1. **Kontaktpersona**

RP SIA “Rīgas satiksme” Iepirkumu un līgumu nodaļas juriskonsulte Marita Avotiņa, tel. +371 67104784, e-pasts – [Marita.Avotina@rigassatiksme.lv](mailto:Marita.Avotina@rigassatiksme.lv).

1. **Informācijas un kvalifikācijas sistēmas nolikuma saņemšana**
   1. Organizatoriska rakstura informāciju iespējams saņemt no nolikuma 4.punktā norādītās kontaktpersonas.
   2. Ar Kvalifikācijas sistēmas nolikumu Piegādātāji var iepazīties Pasūtītāja interneta vietnē: [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.
2. **Piegādātāju kvalifikācijas prasības**

6.1. Piegādātājs netiek kvalificēts, ja izpildās kāds no obligātajiem izslēgšanas nosacījumiem, kas paredzēti Sabiedrisko pakalpojumu sniedzēju iepirkumu likuma 48.panta pirmajā daļā.

6.2. Piegādātājs netiek kvalificēts, ja:

6.2.1. Piegādātājs (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja piegādātājs ir piegādātāju apvienība vai personālsabiedrība) nav pildījis ar Pasūtītāju noslēgto iepirkuma līgumu, vispārīgo vienošanos vai koncesijas līgumu, un tādēļ Pasūtītājs ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no līguma, vispārīgās vienošanās vai koncesijas līguma. Nosacījums ir spēkā 12 mēnešus no līguma laušanas brīža.

6.2.2. Piegādātājs ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar sabiedrisko pakalpojumu sniedzēju, pasūtītāju vai publisko partneri noslēgto iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams. Nosacījums ir spēkā 12 mēnešus no lēmuma vai tiesas sprieduma spēkā stāšanās brīža.

6.2.3. Attiecībā uz Piegādātāju, tā valdes vai padomes locekli, pārstāvēt tiesīgo personu vai prokūristu vai personu, kura ir pilnvarota pārstāvēt Piegādātāju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi.

6.2.4. Ja piegādātājs ir apvienība, tad Pasūtītājs atzīst piegādātāju par neatbilstošu, ja kāds no apvienības dalībniekiem atbilst 6.2.1. – 6.2.3.punktā norādītajām prasībām.

6.3. Kvalificēto piegādātāju sarakstā tiek iekļauti tie Piegādātāji, kuri atbilst šādiem nosacījumiem:

6.3.1. Piegādātājs ir reģistrēts kā komersants Latvijas vai valsts, kurā tas reģistrēts, normatīvajos aktos noteiktajā kārtībā. Ja piegādātājs ir apvienība, tad visiem apvienības dalībniekiem jāatbilst šai prasībai.

6.3.2. Piegādātājam vai, ja piegādātājs ir apvienība, tad vismaz vienam apvienības dalībniekam, iepriekšējo 3 (trīs) gadu laikā vismaz 1 (vienu) gadu ir pieredze melno, krāsaino vai konstrukciju metālu produkcijas piegādē.

6.3.3. Piegādātāja vai, ja piegādātājs ir apvienība, tad vismaz viena apvienības dalībnieka, personāla sastāvā ir kvalificēts darbinieks, kuram iepriekšējo 3 (trīs) gadu laikā vismaz 1 (vienu) gadu ir pieredze Preču piegāžu organizēšanā un kurš veiks Nolikuma 1.punktā paredzēto piegāžu organizēšanu.

1. **Pieteikuma noformējums un saturs**
   1. Pieteikumam, tajā ietvertajiem dokumentiem un to kopijām jābūt noformētiem atbilstoši Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība”.

7.2. Pieteikumam jābūt sagatavotam latviešu valodā, tam jābūt skaidri salasāmam, bez labojumiem un dzēsumiem. Pieteikuma sākumā jāievieto satura rādītājs.

7.3. Piegādātāja kvalifikācijas atbilstības novērtēšanai, Piegādātājam jāiesniedz sekojoši dokumenti:

7.3.1. Pieteikuma vēstule atbilstoši nolikuma Pielikumā Nr. 1 norādītajai formai;

7.3.2. Ja piegādātājs vai personālsabiedrības biedrs (ja piegādātājs ir personālsabiedrība) atbilst Sabiedrisko pakalpojumu sniedzēju iepirkuma likuma 48.panta pirmās daļas 1.,3.,4.,5.,6., vai 7.punktā minētajam izslēgšanas gadījumam, kandidāts kopā ar pieteikumu iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

7.3.3. Ja Piegādātājs ir reģistrēts vai tā pastāvīgā dzīvesvieta ir ārpus Latvijas, apliecināta reģistrācijas dokumenta kopija, ko izdevusi Piegādātāja reģistrācijas valsts kompetenta iestāde;

7.3.4. Ja Piegādātājs ir reģistrēts vai tā pastāvīgā dzīvesvieta ir ārpus Latvijas, kompetentas institūcijas izziņa, kas izdota ne agrāk kā 6 (sešus) mēnešus pirms pieteikuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu, ka Piegādātājam nav pasludināts maksātnespējas process un tas neatrodas likvidācijas stadijā;

7.3.5. Ja Piegādātājs ir reģistrēts vai tā pastāvīgā dzīvesvieta ir ārpus Latvijas, izziņa, kas izdota ne agrāk kā 6 (sešus) mēnešus pirms pieteikuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu, ka Piegādātājam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

7.3.6. Informācija par Piegādātāja pieredzi Preču piegādē saskaņā ar Nolikuma 6.3.2.punktu. Nolikuma Informācija jāiesniedz atbilstoši Pielikumā Nr. 2 norādītajai formai.

7.3.7. Piegādātāja darbinieka, kas tiks iesaistīti Iepirkuma līgumu izpildē, kvalifikāciju apliecinoši dokumenti, kas apliecina darbinieka pieredzi Preču piegāžu organizēšanā atbilstoši Nolikuma 6.3.3.punktam (CV, kurā jānorāda informācija par organizētajām Preču piegādēm).

7.4. Piegādātājs ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai Nolikuma prasībām. Ja Piegādātājs izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par Piegādātāja norādīto personu, uz kuras iespējām Piegādātājs balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienoto iepirkuma procedūras dokumentu Piegādātājs aizpilda atbilstoši prasībām, kuras nosaka Eiropas Komisijas 2016.gada 5.janvāra īstenošanas regula Nr. 2016/7. ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Eiropas vienotais iepirkuma procedūras dokuments aizpildīšanai atrodams Eiropas Komisijas tīmekļa vietnē <https://ec.europa.eu/tools/espd>, ko pēc aizpildīšanas nepieciešams pievienot pieteikumam.

7.5. Ja kandidāts, kurš būtu iekļaujams kvalifikācijas sistēmā un uzaicināms iesniegt sākotnējo piedāvājumu, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai kandidātu atlases prasībām, Pasūtītājs pirms lēmuma pieņemšanas par kandidāta iekļaušanu kvalifikācijas sistēmā pieprasa iesniegt dokumentus, kas apliecina kandidāta atbilstību nolikumā izvirzītajām kvalifikācijas prasībām.

7.6. Lai pierādītu savu atbilstību nolikuma 6.3.punkta prasībām, Piegādātājs ir tiesīgs balstīties uz citu piegādātāju iespējām neatkarīgi no savstarpējo attiecību tiesiskā rakstura. Lai apliecinātu profesionālo pieredzi vai Pasūtītāja prasībām atbilstoša personāla pieejamību, piegādātājs var balstīties uz citas personas iespējām tikai tad, ja šī persona piedalīsies Iepirkuma līgumu izpildē. Piegādātājs pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu kandidāta rīcībā. Uz personu, uz kuras iespējām Piegādātājs balstās, lai apliecinātu, ka tā kvalifikācija atbilst nolikumā noteiktajām prasībām, ir attiecināmi nolikuma 6.1. un 6.2.punktā paredzētie izslēgšanas nosacījumi.

7.7. Piegādātājam pēc pieprasījuma jāuzrāda iesniegto kopiju oriģināli vai jāiesniedz papildus dokumenti tā kvalifikācijas novērtēšanai.

7.8. Lai noskaidrotu Piegādātāja atbilstību Pasūtītāja izvirzītajām atlases prasībām, Pasūtītājs pārbaudīs par Piegādātāju pieejamo informāciju publiskās datubāzēs.

7.9. Pieteikumam jāpievieno informācija par Piegādātāja pilnvarotajām personām (jānorāda vismaz divas personas) kvalifikācijas sistēmas darbības laikā, kuras būs tiesīgas nosūtīt un parakstīt piedāvājumus, organizēt un uzraudzīt līgumu izpildi, tajā skaitā organizēt Preču nodošanu un parakstīt ar preču nodošanu – pieņemšanu saistītos dokumentus. Ja kvalifikācijas sistēmas darbības laikā kāda no šīm pilnvarotajām personām tiek mainīta, kvalifikācijas sistēmas dalībniekam ir pienākums nekavējoties par to informēt Pasūtītāju.

**8. Pieteikumu iesniegšanas kārtība**

8.1. Pieteikumu iesniegšanai netiek noteikts konkrēts termiņš un tos var iesniegt visā kvalifikācijas sistēmas uzturēšanas laikā.

8.2. Pieteikums elektroniskā formā ir jāsūta uz Pasūtīja elektroniskā pasta adresi [sekretariats@rigassatiksme.lv](mailto:sekretariats@rigassatiksme.lv) un tam jābūt parakstītam ar drošu elektronisko parakstu un laika zīmogu.

**9. Pieteikumu izskatīšana**

9.1. Iesniegtie pieteikumi tiek izskatīti Iepirkumu komisijas sēdē bez Piegādātāju pārstāvju piedalīšanās.

9.2. Pieteikuma izvērtēšanas laikā Iepirkumu komisija var pieprasīt no Piegādātāja rakstiski iesniegt papildu informāciju vai skaidrojumus par jebkuru iesniegtā pieteikuma daļu, kā arī papildus dokumentus, kas nepieciešami Piegādātāja kvalifikācijas objektīvai izvērtēšanai. Gadījumā, ja komisija konstatē, ka Piegādātājs nav iesniedzis visus nolikuma 8. punktā prasītos dokumentus vai arī to saturs neatbilst nolikuma prasībām, komisija aptur pieteikuma izskatīšanu, paziņo Piegādātājam par konstatētajiem trūkumiem, norādot termiņu, kurā Piegādātājam šie trūkumi jānovērš.

9.3. Piegādātāja pieteikums var tikt noraidīts, ja kvalifikācijas sistēmas komisija konstatē, ka:

9.3.1. Piegādātājs ir mēģinājis ietekmēt komisijas lēmumu par Piegādātāja iekļaušanu kvalificēto piegādātāju sarakstā.

9.3.2. komisijas noteiktajā termiņā Piegādātājs nav novērsis komisijas konstatētos trūkumus.

9.4. Piegādātājs tiek iekļauts kvalificēto piegādātāju sarakstā, ja tā kvalifikācija atbilst visām nolikuma [6.](#_Pretendentu_kvalifikācijas_prasības) punktā norādītajām kvalifikācijas prasībām.

9.5. Lēmums par Pieteikuma iesniedzēja atbilstību kvalifikācijas sistēmai tiks pieņemts divu mēnešu laikā pēc pieteikuma iesniegšanas. Nepieciešamības gadījumā komisija ir tiesīga termiņu pagarināt līdz sešiem mēnešiem, ievērojot Sabiedrisko pakalpojumu sniedzēju iepirkumu likuma 55.panta sestajā daļā noteikto kārtību.

9.6. Pēc lēmuma pieņemšanas 5 (piecu) darbdienu laikā pieteikuma iesniedzēji tiek informēti par atbilstību kvalifikācijas prasībām vai pieteikuma noraidīšanu. Noraidīšanas iemesli tiek izskaidroti, pamatojoties uz kvalifikācijas sistēmā noteiktajām kvalifikācijas prasībām.

9.7. Pasūtītājs apliecina, ka Piegādātāju iesniegtā personas datu informācija tiks apstrādāta atbilstoši Eiropas Parlamenta un Padomes Regulas (ES) 2016/679 prasībām, tikai un vienīgi konkrētā iepirkuma piegādātāju kvalifikācijas atbilstības izvērtēšanai atlases laikā. Iepirkuma dokumentācija, tai skaitā personas datu informācija, tiks uzglabāta atbilstoši SPIL 46.panta prasībām.

**10. Piegādātāju izslēgšana no kvalifikācijas sistēmas**

10.1. Iepirkumu komisija jebkurā brīdī var izslēgt Piegādātāju no kvalificēto piegādātāju saraksta, ja tiek konstatēts, ka uz Piegādātāju ir attiecināmi nolikuma 6.1. un/vai 6.2.punktā paredzētie izslēgšanas nosacījumi. Atbilstības nolikuma 6.3.punktam izvērtēšana notiek vienu reizi divos gados, saņemot jaunu Piegādātāja pieteikumu nolikuma 11.3.punktā paredzētajā kārtībā.

10.2. Par nodomu izslēgt Piegādātāju no kvalificēto piegādātāju saraksta kvalifikācijas sistēmas uzturētājs rakstveidā, norādot iemeslus, informē Piegādātāju vismaz 10 dienas pirms datuma, ar kuru to paredzēts izslēgt no kvalificēto piegādātāju saraksta. Kvalifikācijas sistēmas dalībnieku izslēdz no sistēmas ne agrāk kā nākamajā dienā pēc tam, kad dalībniekam ir nosūtīta informācija par izslēgšanu no kvalifikācijas sistēmas un ir pagājis Sabiedrisko pakalpojumu sniedzēju iepirkumu likuma [72. panta](https://likumi.lv/ta/id/288730#p72) otrās daļas 1. vai 2. punktā un sestajā daļā minētais termiņš, ja Iepirkumu uzraudzības birojam nav iesniegts iesniegums par iepirkuma procedūras pārkāpumiem.

10.3. Izslēgtais Piegādātājs ir tiesīgs iesniegt jaunu pieteikumu kvalifikācijas sistēmai brīdī, kad tas atbilst nolikuma 6.punktā noteiktajām kvalifikācijas prasībām.

10.4. Piegādātājs var tikt izslēgts no kvalifikācijas sistēmas pēc paša lūguma, iesniedzot iesniegumu Iepirkumu komisijai. Piegādātājs no kvalifikācijas sistēmas tiek izslēgts ar brīdi, kad iepirkumu komisija ir pieņēmusi lēmumu par Piegādātāja izslēgšanu no kvalifikācijas sistēmas. Piegādātāja izslēgšana no kvalifikācijas sistēmas to neatbrīvo no uzņemto saistību izpildes.

**11. Citi noteikumi**

11.1. Ja nepieciešams, kvalifikācijas sistēmas komisija var papildināt vai mainīt kvalifikācijas sistēmas nolikumu. Kvalifikācijas sistēmas nolikuma aktuālā versija pieejama Pasūtītāja interneta vietnē [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.

11.2. Piegādātāji tiek iekļauti kvalificēto piegādātāju sarakstā uz termiņu - 2 gadi no lēmuma par Piegādātāja iekļaušanu kvalificēto piegādātāju sarakstā pieņemšanas dienas. Kvalificēto piegādātāju saraksts ar termiņiem tiek publicēts Pasūtītāja interneta vietnē [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.

11.3. Beidzoties 11.2. apakšpunktā norādītajam termiņam, Piegādātājs savlaicīgi (vismaz 2 mēnešus pirms termiņa beigām) iesniedz jaunu pieteikumu, bet komisija veic viņa kvalifikācijas atbilstības izvērtēšanu, un lemj par termiņa pagarināšanu vai Piegādātāja izslēgšanu no kvalificēto piegādātāju saraksta**.** Ja jauns pieteikums kvalifikācijas turpināšanai savlaicīgi netiks iesniegts, Piegādātājs pēc norādītā kvalifikācijas termiņa no kvalificēto piegādātāju saraksta tiks izslēgts.

11.4. Piegādātāji tiek aicināti savlaicīgi sniegt informāciju par izmaiņām, kas Piegādātāja kvalifikācijas termiņa laikā notikušas komercsabiedrībā (piemēram, mainījies kvalifikācijā norādītā personāla sastāvs vai tā kvalifikācija, u.tml.). Iesniedzot jaunu informāciju, Piegādātājs apstiprina spēkā esošās informācijas pareizību un spēkā esamību.

11.5. Pretendentam, kurš ir reģistrēts vai tā pastāvīgā dzīvesvieta ir ārpus Latvijas, ir pienākums ik pēc 6 (sešiem) mēnešiem iesniegt izziņu Pasūtītājam par to, ka uz to (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība), nav attiecināmi Sabiedrisko pakalpojumu sniedzēju iepirkuma likuma 48.panta pirmās daļas 1., 2. un 3. daļas izslēgšanas noteikumi.

11.6. Ja izraudzītais pretendents atsakās slēgt līgumu ar Pasūtītāju, iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtrauc iepirkuma procedūru, neizvēloties nevienu piedāvājumu. Par atteikumu slēgt līgumu ir uzskatāms arī tas, ka Pretendents 5 (piecu) darba dienu laikā pēc rakstiska aicinājuma saņemšanas neierodas parakstīt līgumu (ja līgums tiek parakstīts klātienē) vai to neparaksta 5 (piecu) darba dienu laikā pēc tam, kad Pasūtītājs to ir nosūtījis parakstīšanai ar elektroniskā pasta starpniecību (ja līgums tiek parakstīts ar elektronisko parakstu).

11.7. Gadījumā, ja iepirkuma komisija 11.6. apakšpunktā minētajā gadījumā pieņem lēmumu pārtraukt iepirkuma procedūru, tad iepirkuma procedūra tiek pārtraukta tikai par tām precēm, kuru piegādes tiesības tika piešķirtas Pretendentam.

**12. Uzaicinājums piedalīties iepirkuma procedūrā un iepirkuma līgums**

12.1. Piegādātāji, kuri ir iekļauti kvalifikācijas sistēmā, tiek uzaicināti piedalīties iepirkumu procedūrās par preču piegādi atbilstoši Pasūtītāja vajadzībām.

12.2. Uzaicinājums piedalīties iepirkumā – sarunu procedūrā (turpmāk – Uzaicinājums) tiek sagatavots atbilstoši paraugam (pielikumā Nr.3) un kvalifikācijas sistēmā iekļautajiem Piegādātājiem nosūtīts no Elektronisko iepirkumu sistēmas vai no Pasūtītāja elektroniskās sistēmas. Uzaicinājumam pievienots iepirkuma līguma teksts.

12.3. Piegādātājiem, kuri ir iekļauti kvalifikācijas sistēmā, būs pienākums reģistrēties Pasūtītāja sistēmā “CAP” vai citā Pasūtītāja sistēmā (turpmāk – Pasūtītāja sistēma) un lietot šo sistēmu saskaņā ar sistēmas darbības instrukciju.

12.4. Piegādātājiem piedāvājumi jāiesniedz saskaņā ar Uzaicinājumā noteikto kārtību Elektroniskajā iepirkumu sistēmā vai Pasūtītāja sistēmā. Iesniedzot piedāvājumu, Piegādātājs apliecina, ka ir iepazinies ar Iepirkuma līgumu, pieņem tā noteikumus un gadījumā, ja tiks piešķirtas tiesības slēgt Iepirkuma līgumu (nosūtīts paziņojums), apliecina gatavību uzņemties un pildīt visas Iepirkuma līgumā paredzētās saistības.

12.5. Pasūtītājs izvēlas Piegādātāju, kura piedāvājums novērtēts kā saimnieciski visizdevīgākais piedāvājums vai saimnieciski visizdevīgākais piedāvājums ar viszemāko cenu (atbilstoši Uzaicinājumā norādītajam vērtēšanas kritērijam) un šim Piegādātājam tiek nosūtīts paziņojums par Iepirkuma līguma noslēgšanu atbilstoši Iepirkuma līguma redakcijai, kas pievienota Uzaicinājumam un Piegādātāja piedāvājumam.

12.6. Gadījumā, ja Uzaicinājumā iekļauto preču kopējā līgumcena nesasniedz 431 000,00 EUR bez PVN, Iepirkuma līgums ir uzskatāms par noslēgtu nākamajā dienā pēc paziņojuma par Iepirkuma līguma noslēgšanu nosūtīšanu un regulē visas tiesiskās attiecības starp Pasūtītāju un Piegādātāju attiecībā uz preču piegādes un apmaksas kārtību, kā arī līdzēju savstarpējās tiesības un pienākumus.

12.7. Gadījumā, ja Uzaicinājumā iekļauto preču kopējā līgumcena ir vienāda vai lielāka par 431 000,00 EUR bez PVN, lēmuma pieņemšana par Iepirkuma līguma slēgšanas tiesību piešķiršanu un Iepirkuma līguma noslēgšana notiek atbilstoši Sabiedrisko pakalpojumu sniedzēju iepirkumu likuma noteikumiem par sarunu procedūru publicējot dalības uzaicinājumu, norisi.

12.8. Gadījumā, ja divi vai vairāki pretendenti ir iesnieguši vienādas, zemākās cenas (ja piedāvājumu izvēles kritērijs ir viszemākā cena) vai pretendenti ir ieguvuši vienādu punktu skaitu (ja piedāvājumu izvēles kritērijs ir visizdevīgākā cena, ko nosaka ņemot vērā preces cenu un tās piegādes termiņu kalendārajās dienās), piegādes tiesības tiek piešķirtas tam pretendentam, kurš kvalifikācijas sistēmas darbības laikā nav atteicies no līguma saistību izpildes vai ir atteicies no mazāka preču pozīciju skaita par citu vai citiem pretendentiem, kas iesnieguši vienādas zemākās cenas vai ieguvuši vienādu punktu skaitu. Gadījumā, ja ir iesniegtas divas vienādas, zemākās cenas un abu pretendentu atteikumu skaits no saistību izpildes ir identisks, tad piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats.

**Pielikumā:**

1. Kvalifikācijas sistēmas pieteikuma vēstules forma;
2. Piegādātāja pieredzes saraksta forma.
3. Uzaicinājuma piedalīties iepirkuma procedūrā paraugs, tajā skaitā iepirkuma līgums.

Iepirkumu komisijas priekšsēdētājas vietniece

*/elektroniski parakstīts/*  K.Meiberga

Rīgā, 2022. gada 28.oktobrī

**Pielikums Nr. 1**

**Kvalifikācijas sistēmas pieteikuma vēstule**

2022. gada \_\_\_\_. \_\_\_\_\_\_\_\_\_

Kam: RP SIA “Rīgas satiksme”

Reģ. numurs:40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

1. Iesniedzot pieteikumu, vēlamies pieteikt savu dalību RP SIA “Rīgas satiksme” uzturētajā kvalifikācijas sistēmā „Krāsaino, melno un konstrukcijas metālu piegāde”.
2. Apliecinām, ka:

2.1. atbilstam kvalifikācijas sistēmas nolikumā izvirzītajām kvalifikācijas prasībām;

2.2. piekrītam kvalifikācijas sistēmas nolikuma noteikumiem, atzīstam tos par sev saistošiem un piekrītam tos izpildīt;

2.3. pievienotie dokumenti veido šo pieteikumu un visas pieteikumā sniegtās ziņas ir patiesas.

3. Apņemamies nekavējoties informēt Pasūtītāju par izmaiņām, kuru rezultātā komercsabiedrība vairs neatbilst kvalifikācijas sistēmas nolikumā noteiktajām Piegādātāju kvalifikācijas prasībām, un apzināmies, ka nepatiesas informācijas sniegšanas gadījumā varam tikt izslēgti no kvalifikācijas sistēmas.

4. Piekrītam, ka iesniegtie personu dati tiks izmantoti kvalifikācijas prasību izvērtēšanai un tiks uzglabāti atbilstoši Sabiedrisko pakalpojumu sniedzēju iepirkumu likuma 46.panta prasībām.

Piegādātāja nosaukums:

Reģ. Nr.   Nod. Maksāt. reģ. Nr.:

Juridiskā adrese:

Biroja adrese:

Tālr.: ; Fakss: ; E-pasts:

Kontaktpersona:

(Vārds, uzvārds, amats)

Tālr.: ; Fakss: ; E-pasts:

Ar šo uzņemos pilnu atbildību par iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Pieteikuma dokumentu pakete sastāv no numurētām un caurauklotām lapām.

Paraksts:

Vārds, uzvārds:

Amats:

Pieteikums sastādīts un parakstīts 202\_\_. gada

z. v.

Pieteikumam jāpievieno Valsts ieņēmumu dienesta izziņa “Nodokļu maksātāja reitings”, ko pretendents sagatavo Valsts ieņēmumu dienesta Elektroniskās deklarēšanas sistēmā[[1]](#footnote-1).

**Pielikums Nr. 2**

**Piegādātāja pieredzes saraksts**

|  |  |  |  |  |  |
| --- | --- | --- | --- | --- | --- |
| Nr. | Piegādes priekšmets | Līguma izpildes gads | Līguma apjoms (EUR) | Pasūtītājs, piegādes adrese | Pasūtītāja atbildīgā personas, amats, telefons |
|  |  |  |  |  |  |

Papildus jāiesniedz vismaz 3 atsauksmes no tabulā norādītajiem lielākajiem pasūtītājiem (ja pasūtītāju skaits ir mazāks kā 3, tad atsauksmes iesniedz no visiem pasūtītājiem), kas apliecina tabulā norādīto informāciju. Par līgumiem, kuru ietvaros tika piegādāti krāsainais, melnais un/vai konstrukciju metāls RP SIA “Rīgas satiksme”, piegādātājam atsauksmi nav jāsniedz.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  | |
|  |  |
|  |  |

**Pielikums Nr.3**

**Uzaicinājums piedalīties iepirkuma - sarunu procedūrā**

Sabiedrisko pakalpojumu sniedzējs RP SIA “Rīgas satiksme” (turpmāk - Pasūtītājs) uzaicina Jūs piedalīties krāsaino, melno un konstrukcijas metālu piegādes sarunu procedūrā (Pretendentu atlases metode, kuras rezultātā, par svarīgiem paredzamā līguma noteikumiem, rakstiski tiek aptaujāti Piegādātāji)(turpmāk - Sarunas),saskaņā ar šajā uzaicinājumā piedalīties iepirkuma - sarunu procedūrā (turpmāk – Uzaicinājums) zemāk minētajiem noteikumiem. Sarunās var piedalīties Pasūtītāja kvalifikācijas sistēmā „Krāsaino, melno un konstrukcijas metālu piegāde” kvalificējušies Piegādātāji, kas tiek uzaicināti un iesniedz piedāvājumu Sarunām, un kā Pretendenti piedalās Sarunās pēc piedāvājuma iesniegšanas.

1. **Pasūtītājs**

RP SIA “Rīgas satiksme”  
Reģ. numurs:40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Kods: PARXLV22

Konts: LV56PARX0006048641565

Kontaktpersona: Iepirkumu un līgumu nodaļas juriskonsulte Marita Avotiņa, tel. 67104784, e-pasts: [Marita.Avotiņa@rigassatiksme.lv](mailto:arturs.joffe@rigassatiksme.lv).

1. **Sarunu priekšmets**

2.1. Informācija par uzaicinājumu piedalīties Sarunās Pasūtītāja kvalifikācijas sistēmā „Krāsaino, melno un konstrukcijas metālu piegāde” tiek nosūtīta visiem kvalificētajiem Piegādātājiem.

2.3. Tehniskā specifikācija - piegādājamo preču veidi, to izgatavotāju kataloga numurs, daudzums un piegādes termiņš tiek norādīti Uzaicinājuma pielikumā Nr.1. Katrs piegādātājs var iesniegt piedāvājumu uz vienu, vairākām vai visām uzaicinājumā norādītajām precēm.

2.4. Sarunu procedūras uzvarētājs tiek noteikts par katru preci atsevišķi. Sarunu procedūras uzvarētājam (-iem) ir jāuzņemas pilna atbildība par pasūtījuma izpildi, nodrošinot garantiju, saskaņā ar Uzaicinājuma pielikumā Nr.2 pievienotā Iepirkuma līguma nosacījumiem. Sarunu procedūras uzvarētājam (-iem) tiek nosūtīts paziņojums par Iepirkuma līguma noslēgšanu.

2.5.  *Ja Uzaicinājumā iekļauto preču kopējā līgumcena nesasniedz 431 000,00 EUR bez PVN -* Iepirkuma līgums ir uzskatāms par noslēgtu nākamajā dienā pēc paziņojuma par Iepirkuma līguma noslēgšanu nosūtīšanu.

*Ja Uzaicinājumā iekļauto preču kopējā līgumcena ir vienāda vai lielāka par 431000,00 EUR bez PVN –*

Ja Sabiedrisko pakalpojumu sniedzēju iepirkumu likuma 65.panta septītajā daļā norādītajā termiņā, kurš tiek skaitīts no dienas, kad visi pretendenti informēti par rezultātiem, Iepirkumu uzraudzības birojs nesaņem pretendentu iesniegumus par Pasūtītāja pieņemto lēmumu, Pasūtītājs slēdz Iepirkuma līgumu ar izraudzīto pretendentu.

**3.** **Piedāvājuma izvēles kritērijs**

Piedāvājuma izvēles kritērijs – Saimnieciski visizdevīgākais piedāvājums ar vienīgo vērtēšanas kritēriju – piedāvātā Preces cena. Par saimnieciski visizdevīgāko piedāvājumu tiks atzīts atbilstošs piedāvājums ar viszemāko cenu. Piedāvājumi tik izvērtēti atsevišķi par katru Uzaicinājumā norādīto preci.

*vai*

*3.1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā Preces cenu un preces piegādes termiņu kalendārajās dienās kā kvalitātes kritēriju. Saimnieciski visizdevīgākā piedāvājuma izvērtēšanas kritēriji un to skaitliskās vērtības:*

* *Pretendenta piedāvātā cena (C) EUR bez PVN - 70 punkti\*;*
* *Preces piegādes termiņš kalendārajās dienās (T) - 30 punkti\*.*

*Maksimālais iespējamais kopējā novērtējuma (N) punktu skaits – 100 punkti.*

*3.2. Katra iesniegtā piedāvājuma kopējais novērtējums (N) tiks aprēķināts pēc formulas:*

*N = C + T*

*3.3. Punkti kritērijā C „Pretendenta piedāvātā cena EUR bez PVN” tiks aprēķināti saskaņā ar šādu formulu:*

*C = 70 x (ZC / PC),**kur:*

*ZC - zemākā piedāvātā cena EUR bez PVN;*

*PC - vērtējamā pretendenta piedāvātā cena EUR bez PVN.*

*3.4. Punkti kritērijā T „Preces piegādes termiņš kalendārajās dienās” tiks aprēķināti saskaņā ar šādu formulu:*

*T= 30 x (ĪT / PT), kur:*

*ĪT - īsākais piedāvātais piegādes termiņš;*

*PT - Pretendenta piedāvātais piegādes termiņš.*

*3.5. Par saimnieciski visizdevīgāko piedāvājumu iepirkuma komisija atzīs piedāvājumu, kurš kopsummā būs ieguvis vislielāko punktu skaitu un, kurš atbilst Uzaicinājuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko cenu EUR bez PVN kritērijā “****C****”.*

*\* Punktu attiecība var tik mainīta atkarībā no nepieciešamības (piegādes steidzamības).*

**4. Vispārīgie noteikumi pretendenta dalībai Sarunās**

4.1. Iesniedzot piedāvājumu, Pretendents pilnībā atzīst Uzaicinājumā ietvertos noteikumus un prasības.

4.2. Pretendentam ir jāsedz visas piedāvājuma sagatavošanas un iesniegšanas izmaksas un Pasūtītājs nekādā ziņā nav atbildīgs un neuzņemas saistības par šīm izmaksām neatkarīgi no iepirkuma procedūras - sarunu norises un rezultāta.

**5. Piedāvājuma sagatavošana**

5.1. Piedāvājums tiek sagatavots latviešu valodā.

5.2. Piedāvājums sastāv no preču, kuras Pretendents atbilstoši Uzaicinājumam apņemas piegādāt, saraksta ar cenām un piegādes termiņiem. Ja Pretendents savā cenu piedāvājumā ir norādījis, ka ir notikusi konkrētās preces izgatavotāja numura maiņa, Pretendentam, iesniedzot piedāvājumu, ir pienākums iesniegt dokumentāciju, kas apliecinātu šādas izmaiņas, to nosūtot uz Pasūtītāja kontaktpersonas 1. punktā noteiktās kontaktpersonas e-pastu (ja sarunu procedūra notiek Pasūtītāja sistēmā). Dokumentācija ir iesniedzama līdz piedāvājumu iesniegšanas termiņa beigām.

5.3. Pretendenta piedāvātajai cenai jāpaliek nemainīgai visu līguma izpildes gaitu un tā netiks pakļauta nekādām izmaiņām vai indeksācijai.

5.4. Norādot cenu, Pretendentam piedāvājumos ir jāņem vērā Līgumā norādītie apmaksas nosacījumi.

**6. Piedāvājuma derīguma termiņš**

6.1. Piedāvājumam derīguma termiņš tiek noteikts 60 dienas no piedāvājuma iesniegšanas dienas.

6.2. Izņēmuma kārtā iepirkumu komisija var lūgt pretendentiem uz noteiktu laiku pagarināt piedāvājuma derīguma termiņu. Lūgumam un Pretendentu atbildei jābūt rakstiski nosūtītām pa faksu vai e-pastu.

**7. Piedāvājuma iesniegšana**

7.1. Piedāvājuma iesniegšana notiek Elektroniskajā iepirkumu sistēmā vai Pasūtītāja sistēmā, atbilstoši Uzaicinājumā norādītajam iesniegšanas veidam un termiņam. Ja Uzaicinājumā iekļauto preču kopējā līgumcena ir vienāda vai lielāka par 431 000,00 EUR bez PVN, termiņš nav īsāks par 10 dienām. Pēc minētā termiņa piedāvājumu iesniegšana nav iespējama.

7.2. Par katru sarunu priekšmetu (preces piegādi) iespējams iesniegt tikai vienu cenu Piedāvājumu.

7.3. Piedāvājumu paraksta Piegādātāja paraksttiesīgā persona. Gadījumā, ja piedāvājumu paraksta Pretendenta pilnvarotā persona, tad Pretendents, iesniedzot savu piedāvājumu, pievieno minētās personas pilnvaru piedāvājuma dokumentācijai (ja iepirkums tiek veikts ar Elektroniskās iepirkuma sistēmas starpniecību) vai nosūta to uz kvalifikācijas sistēmas kontaktpersonas elektroniskā pasta adresi (ja iepirkums tiek veikts ar Pasūtītāja sistēmas starpniecību).

7.4. Līdz Piedāvājuma iesniegšanas termiņa beigām jebkurš Pretendents var atsaukt savu Piedāvājumu, iesūtot pa e-pastu kā skenētu dokumentu Pretendenta paraksttiesīgās amatpersonas vai tās pilnvarotas personas apliecinātu "Piedāvājuma atsaukumu" un pilnvarojumu to parakstīt.

7.5. Atsaukumam ir bezierunu raksturs un tas izslēdz tālāku piedalīšanos Sarunās.

**8. Konfidencialitāte**

8.1. Pretendentu piedāvājumu saturs, to vērtēšanas process ir konfidenciāls.

8.2. Jebkuri Pretendenta centieni ietekmēt Pasūtītāja Sarunu norisi vai lēmumu par Sarunu uzvarētāja izvēli, ir iemesls, lai noraidītu Pretendenta piedāvājumu.

8.3. Pēc lēmuma pieņemšanas par Sarunu uzvarētāju (-iem), informācija par uzvarētāju (-iem) un tā piedāvātajām cenām (ja vērtēšanas kritērijs ir piegādes termiņš, - arī tā piedāvātajiem termiņiem) ir pieejama visiem Sarunu Pretendentiem.

**9.** **Informācijas apmaiņa**

9.1. Informācijas apmaiņa starp Pasūtītāju un Pretendentiem notiek Elektronisko iepirkumu sistēmā vai Pasūtītāja sistēmā vai, sūtot to uz Uzaicinājumā vai Piedāvājumā norādīto kontaktpersonas / pilnvarotās personas e-pasta adresi.

9.2. Pasūtītājs rakstiski atbildēs uz jautājumiem par Uzaicinājuma saturu, kas tiks saņemti savlaicīgi pirms noteiktā piedāvājumu iesniegšanas termiņa beigām. Pasūtītāja atbilde tiks nosūtīta visiem uz Sarunām uzaicinātajiem Pretendentiem (kvalifikācijas sistēmas dalībniekiem attiecīgajā grupā (daļā)) kopā ar jautājumiem par Uzaicinājuma saturu, neuzrādot jautājuma uzdevēju.

**10. Piedāvājuma izvērtēšana**

10.1.Iesniegto Piedāvājumu atvēršana notiek Elektronisko iepirkumu sistēmā vai Pasūtītāja sistēmā bez Pretendentu pārstāvju piedalīšanās.

10.2. Iepirkumu komisija:

10.2.1. var uzaicināt visus Pretendentus atkārtoti iesniegt piedāvājumus ar mērķi samazināt piedāvāto cenu Pasūtītāja pozīciju uzlabošanai. Komisija Uzaicinājumā uz atkārtotu piedāvājumu iesniegšanu var norādīt konkrēto preces paredzamo līgumcenu. Atkārtotais Piedāvājums Pretendentiem līdz konkrētam termiņam jāiesniedz Elektronisko iepirkumu sistēmā vai Pasūtītāja sistēmā, saskaņā ar Uzaicinājuma 5. punktu.

10.2.2. var uzaicināt visus Pretendentus uz klātienes vai rakstveida pārrunām, nolūkā veikt atsevišķu preču izmaksu un/vai piegādes termiņu precizējumus. Ja pārrunu laikā komisija ar Pretendentu vienojas par izmaiņām Piedāvājumā Pasūtītāja pozīciju uzlabošanai, Pretendentiem līdz konkrētam termiņam jāiesniedz atkārtots Piedāvājums Elektronisko iepirkumu sistēmā vai Pasūtītāja sistēmā, saskaņā ar Uzaicinājuma 5.punktu.

10.2.3. ir tiesīga pieprasīt paskaidrojumus no Pretendentiem par viņu piedāvātās cenas veidošanos gadījumos, ja piedāvājumam ir konstatētas nepamatoti lēta piedāvājuma pazīmes vai piedāvātajai precei ir konstatēts būtisks sadārdzinājums (salīdzinot ar cenām, par kurām tā ir piegādāta iepriekš vai vidējām tirgus cenām).

10.3. Ja komisija sarunu gaitā ir piemērojusi Nolikuma 10.2.1. un/vai 10.2.2. punktu nosacījumus, Pretendentam ir tiesības atstāt savu piedāvājumu nemainīgu. Šajā gadījumā atkārtotais piedāvājums līdz konkrētam termiņam nemainīgs jāiesniedz Elektronisko iepirkumu sistēmā vai Pasūtītāja sistēmā, saskaņā ar Uzaicinājuma 5. punktu. Ja atkārtotais Piedāvājums saskaņā ar augstāk minēto netiek iesniegts, Komisija ir tiesīga uzskatīt, ka piedāvājums nav iesniegts.

10.4. Iepirkumu komisija ir tiesīga iepirkuma līguma slēgšanas tiesības piešķirt bez sarunām, balstoties uz sākotnējiem piedāvājumiem.

10.5. Pirms līguma slēgšanas tiesību piešķiršanas, attiecībā uz pretendentu, kuram būtu piešķiramas līguma slēgšanas tiesības, iepirkuma Komisija pārbauda, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta pirmajā daļā noteiktie kandidāta izslēgšanas noteikumi, kā arī tiek veikta Starptautisko un Latvijas Republikas nacionālo sankciju likuma 11.1panta pirmajā un otrajā daļā paredzētā pārbaude.

10.6. Komisija pieņem lēmumu par Sarunu uzvarētāju par katras preces piegādi atsevišķi.

10.7. Lēmums par Sarunu uzvarētāju vai lēmums par Sarunu izbeigšanu vai pārtraukšanu, neizvēloties nevienu Piedāvājumu 5 (piecu) darba dienu laikā pēc lēmuma apstiprināšanas, rakstiski tiek paziņots visiem Pretendentiem, kuri piedalījās Sarunās. Sarunu procedūras uzvarētājam (-iem) tiek nosūtīts paziņojums par Iepirkuma līguma noslēgšanu.

10.8. Balstoties uz objektīvu pamatojumu, Sarunas var tikt pārtrauktas jebkurā laikā, Pasūtītājam neuzņemoties nekādas saistības pret Pretendentu.

**11. Līguma noslēgšana**

11.1. Gadījumā, ja Uzaicinājumā iekļauto preču kopējā līgumcena nesasniedz 431 000,00 EUR bez PVN, Iepirkuma līgums ir uzskatāms par noslēgtu nākamajā dienā pēc paziņojuma par Iepirkuma līguma noslēgšanu nosūtīšanu. Tiesiskās attiecības starp Pasūtītāju un Piegādātāju attiecībā uz preču piegādi, termiņiem, apmaksas kārtību, garantijām, kā arī citām Pasūtītāja un Piegādātāja savstarpējām tiesībām un pienākumiem regulē Uzaicinājuma pielikumā Nr.2 pievienotais Iepirkuma līgums, Piegādātāja piedāvājums un paziņojums par Iepirkuma līguma noslēgšanu.

11.2. Gadījumā, ja Uzaicinājumā iekļauto preču kopējā līgumcena ir vienāda vai lielāka par 431 000,00 EUR bez PVN, Iepirkuma līguma noslēgšana notiek atbilstoši Sabiedrisko pakalpojumu sniedzēju iepirkumu likuma nosacījumiem par sarunu procedūras, publicējot dalības uzaicinājumu, norisi.

**Pielikums Nr.4**

**TEHNISKĀ SPECIFIKĀCIJA**

“\_\_\_\_\_\_\_\_\_\_\_\_\_\_\_\_ preces”

|  |  |  |  |
| --- | --- | --- | --- |
| Nr. | Preces nosaukums | Daudzums | Piegādes termiņš (no līguma noslēgšanas brīža) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

**Pielikums Nr.5**

**Iepirkuma līgums**

**Par preču piegādi**

Rīgā, 202\_\_. gada \_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien.reģ.Nr.40003619950, turpmāk Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar valdes lēmumu, no vienas puses, un **sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”**,vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk Piegādātājs, no otras puses, katrs atsevišķi un abi kopā, turpmāk – Puse/Puses,

ņemot vērā, ka Izpildītājs ir reģistrēts Pasūtītāja kvalifikācijas sistēmā „Krāsaino, melno un konstrukcijas metālu piegāde” (ID Nr. RS/2022/65),

pamatojoties uz Pasūtītāja rīkotās iepirkuma - sarunu procedūras rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Piegādātājs ar saviem spēkiem un līdzekļiem Pasūtītāja uzdevumā apņemas piegādāt krāsaino, melno un konstrukcijas metālu (turpmāk – Prece) saskaņā ar Piegādātāja iesniegto piedāvājumu iepirkuma procedūrā (turpmāk – Piedāvājums) un Pasūtītāja paziņojumu par iepirkuma līguma noslēgšanu (turpmāk – Paziņojums), kas ir uzskatāmi par Līguma neatņemamām sastāvdaļām.
2. **LĪGUMA DARBĪBAS TERMIŅŠ**

* *Gadījumā, ja Uzaicinājumā iekļauto preču kopējā līgumcena nesasniedz 431 000,00 EUR bez PVN*: Līgums stājas spēkā ar nākamo dienu pēc Paziņojuma nosūtīšanas un ir spēkā līdz Pušu saistību pilnīgai izpildei.
* *Gadījumā, ja Uzaicinājumā iekļauto preču kopējā līgumcena ir vienāda vai lielāka par 431 000,00 EUR bez PVN:*

Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa, neieskaitot pievienotās vērtības nodokli (PVN), ir norādīta Paziņojumā. PVN likme tiks piemērota saskaņā ar spēkā esošo likumu „Par pievienotās vērtības nodokli”.
   2. Preces cenas noteiktas iepirkuma procedūras rezultātā un Līguma darbības laikā tās netiek mainītas. Preces cenas norādītas Paziņojumā.
   3. Preces cenā ietvertas visas izmaksas, kas saistītas ar Preces vērtību, transportu, nodokļiem un nodevām (izņemot PVN), muitas u.c. ar piegādes līguma izpildi saistītās izmaksas.
   4. Samaksa par Preci tiek veikta 30 (trīsdesmit) darba dienu laikā pēc Preces piegādes, pieņemšanas līgumā noteiktajā kārtībā un rēķina saņemšanas, pārskaitot attiecīgo summu uz Piegādātāja rēķinā norādīto bankas kontu.
   5. Pavadzīmēs un rēķinos Piegādātājam ir obligāti jānorāda šī Līguma numurs.
   6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
2. **PRECES PIEGĀDES UN PIEŅEMŠANAS KĀRTĪBA**

4.1. Piegādātājs piegādā Preci Pasūtītāja pilnvarotās personas norādītajā vietā Rīgas pilsētā.

4.2. Piegādātājs piegādā Preci ievērojot Piedāvājumā un Paziņojumā norādītos piegādes termiņus.

4.3. Pasūtītājs, pieņemot no Piegādātāja Preci, pārbauda daudzuma un kvalitātes atbilstību Līguma noteikumiem un pavadzīmē - rēķinā norādītajam.

4.4. Ja tiek konstatēts, ka Preces veids un daudzums atbilst dokumentiem, Pasūtītājs paraksta pavadzīmi – rēķinu. Ja tiek konstatēts, ka Preces veids vai daudzums neatbilst dokumentiem, no pavadzīmes – rēķina nepiegādātās Preces tiek svītrotas vai tiek veikti labojumi Preču daudzumā, un veikts pavadzīmes – rēķina pārrēķins - novērtējums naudas izteiksmē.

4.5. Ja Prece ir Līguma noteikumiem neatbilstošā kvalitātē vai konstatējama citāda neatbilstība Līguma noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Piegādātāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros vai Piegādātājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 6.4. apakšpunktā noteiktajai kārtībai līdz brīdim, kamēr Piegādātājs nenovērsīs konstatētās nepilnības.

4.6. Piegādātājam 2 (divu) darba dienu laikā pēc reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām. Piegādātājam ir tiesības atsūtīt savu pārstāvi reklamācijas pieteikumā norādīto neatbilstību novērtēšanai.

4.7. Ja Piegādātājs nepilda 4.6.punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Piegādātājs piekrīt reklamācijas pieteikumā minētajiem trūkumiem vai neatbilstībām.

4.8. Ja Piegādātājs nepiekrīt Pasūtītāja reklamācijas pieteikumā norādītajiem Preces trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai.

4.9. Ja tiek konstatēti Preces trūkumi vai neatbilstības, Piegādātājam jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Piegādātājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.

4.10. Piegādātājs iesniedz jaunu pavadzīmi – rēķinu par nomainītajām vai piegādātajām Precēm.

4.11. Pasūtītājs ir tiesīgs vienpusēji izbeigt Līgumu, ja atbilstoši Līguma noteikumiem konstatēta Preces kvalitātes neatbilstība.

4.12. Izbeidzot līgumu saskaņā ar 4.11. punktu, Piegādātājam ir pienākums pēc Pasūtītāja rakstiska pieprasījuma 10 (desmit) dienu laikā par saviem līdzekļiem izvest Preci no Pasūtītāja teritorijas.

4.13. Ja pēc Preces uzstādīšanas tiek konstatēts, ka Prece neatbilst vispārējām kvalitātes un garantijas prasībām (pie pareizas ekspluatācijas tā nenodrošina ražotāja noteikto minimālo kalpošanas laiku vai arī garantijas laikā tai tiek atklātas citas kvalitātes neatbilstības), Piegādātājs ne vēlāk kā 20 (divdesmit) dienu laikā bez maksas nodrošina tās nomaiņu pret identisku, kā arī sedz Pasūtītājam visus ar Preču nomaiņu saistītos izdevumus un zaudējumus (evakuācijas pakalpojumi, remonta izmaksas, nekvalitatīvas Preces rezultātā bojāts Pasūtītāja īpašums utml.).

4.14. Ja Pasūtītājam rodas šaubas par piegādātās Preces izcelsmi un/vai sastāvu, Pasūtītājam ir tiesības to nosūtīt oriģinālajam Preces ražotājam, autorizētajam pārstāvim vai neatkarīgam ekspertam, lai veiktu tās atbilstības pārbaudi. Ja tiek konstatēta Preces neatbilstība, Piegādātājs apmaina Preci pret atbilstošu un sedz Preces nosūtīšanas un pārbaudes izmaksas, bet, ja Preces nomaiņa nav iespējama, par saviem līdzekļiem 10 (desmit) dienu laikā izved Preci no Pasūtītāja teritorijas un, papildus Preces nosūtīšanas un pārbaudes izmaksām, atmaksā neatbilstošās Preces samaksu Pasūtītājam.

1. **PRECES KVALITĀTE UN GARANTIJAS**

5.1. Piegādātājai Precei jāatbilst iepirkuma procedūras tehniskajai specifikācijai (Piedāvājumam), Preces ražotāja rūpnīcas – izgatavotājas tehniskajiem noteikumiem un kvalitātes standartiem.

5.2. Piegādātājs garantē:

5.2.1. piegādātās Preces atbilstību līguma 5.1.punkta prasībām;

5.2.2. ka piegādātā Prece ir jauna.

5.3. Preces garantijas termiņš ir atbilstošs ražotāja noteiktajam garantijas termiņam, bet ne mazāks kā 12 (divpadsmit) mēneši. Garantija attiecas uz izgatavošanas defektiem, kā arī bojājumiem, kas radušies transportējot preci, bet neattiecas uz preču bojājumiem, kas radušies to nekvalitatīvas montāžas un ekspluatācijas noteikumu neievērošanas rezultātā. Garantijas laikā Pasūtītājs ir tiesīgs pieteikt arī bojājumus, Preces neatbilstības līguma 5.1.punkta prasībām un Piegādātājam tie ir jānovērš, apmainot Preci pret atbilstošu, bet, ja tas nav iespējams, par saviem līdzekļiem 30 (trīsdesmit) dienu laikā izvedot Preci no Pasūtītāja teritorijas un atmaksājot neatbilstošās Preces samaksu Pasūtītājam.

5.4. Garantijas termiņa laikā problēmas un trūkumi jānovērš ar Pasūtītāju saskaņotos termiņos, kuri pēc Pasūtītāja pieprasījuma saņemšanas nedrīkst būt ilgāki par 20 (divdesmit) dienām.

1. **PUŠU TIESĪBAS, PIENĀKUMI UN ATBILDĪBA**

6.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.

6.3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.

6.4. Par Preces piegādes termiņu nokavēšanu Piegādātājs maksā Pasūtītājam līgumsodu 0,5% apmērā no nepiegādātās Preces vērtības par katru nokavēto dienu. Preces piegādes termiņa kavējuma laikā tiek ieskaitīts viss laika periods, kas pārsniedz Paziņojumā norādīto Preču piegādes termiņu, izņemot laiku, kādā Pasūtītāja pilnvarotā persona pārbauda Preču atbilstību, līdz brīdim, kad Līgumā norādītās Pušu pilnvarotās personas ir abpusēji parakstījušas pavadzīmi par Preču piegādi.

6.5. Ja Piegādātājs Preci nepiegādā ilgāk par 20 (divdesmit) dienām no Paziņojumā noteiktā piegādes termiņa vai atsakās no piegādes, Pasūtītājs ir tiesīgs vienpusēji izbeigt līgumu.

6.6. Par piegādātās Preces samaksas termiņu neievērošanu Pasūtītājs maksā Piegādātājam līgumsodu 0,5 % apmērā no nokavēto maksājumu summas par katru nokavēto dienu.

6.7. Ja Piegādātājs neievēro Līguma 5.5.punktā minēto bojājumu novēršanas termiņu, tas maksā Pasūtītājam līgumsodu 0,5 % apmērā no Preces vērtības par katru nokavēto dienu.

6.8. Ja Piegādātājs garantijas termiņa laikā nenovērš piegādātās Preces problēmas un trūkumus ilgāk par 20 (divdesmit) dienām no Līguma 5.5.punktā noteiktā termiņa, Pasūtītājs ir tiesīgs vienpusēji izbeigt līgumu.

6.9. Ja Piegādātājs atsakās no Preces piegādes, Piegādātājs maksā līgumsodu 15% apmērā no Preces, no kuras piegādes ir attiecies, cenas.

6.10. Pasūtītājam ir tiesības ieturēt līgumsodu no Piegādātājam izmaksājamām summām, veicot ieskaitu no Līgumiem, kuri ir noslēgti ar Piegādātāju kvalifikācijas sistēmas ietvaros.

6.11. Piegādātājam pēc Pasūtītāja pilnvarotas personas pieprasījuma ir pienākums iesniegt Preces tehnisko dokumentāciju (sertifikātus, tehniskās pases, uzstādīšanas instrukcijas, iepakojuma lapas, tehniskās atbilstības dokumentus vai citus dokumentus, kas saistīti ar Preces lietošanu, atbilstību vai izcelsmi).

6.12. Pasūtītāja pienākums ir informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi

1. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
2. **CITI LĪGUMA NOTEIKUMI**
   1. Puses nosaka, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses: Iepirkumu un materiālo resursu pārvaldības daļas sagādnieks Iļja Bļizņuks (26188255; Ilja.Bliznuks@rigassatiksme.lv) un Iepirkumu un materiālo resursu pārvaldības daļas vadītājas vietniece Zinaīda Dziedātāja (29412216; zinaida.dziedataja@rigassatiksme.lv)
      2. no Piegādātāja puses – personas, kas norādītas Piegādātāja pieteikumā pasūtītāja kvalifikācijas sistēmai „Krāsaino, melno un konstrukcijas metālu piegāde”;
      3. Šīm personām ir tiesības attiecīgi pieteikt un pieņemt Pasūtījumus, nosūtīt pretenzijas, kā arī risināt citus jautājumus, kas saistīti ar Līguma izpildi.
   2. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot e-pasta adreses.
   3. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī apakšpunkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
   4. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   5. Līgums ir saistošs Pušu tiesību un saistību pārņēmējiem.
   6. Pēc līguma parakstīšanas visas iepriekšējās sarunas un sarakste, kas bija līdz līguma parakstīšanai, zaudē spēku.
   7. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
   8. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   9. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
   10. Šī Līguma saturs un visa Līguma ietvaros Pušu iegūtā informācija uzskatāma par konfidenciālu, kuru Puses apņemas neizpaust, uzglabāt ar vislielāko rūpību un aizsargāt atbilstoši normatīvo aktu prasībām.
   11. Par Līguma 6.12.punkta izpildi atbildīga Pasūtītāja Personāla pārvaldības daļas Darbu aizsardzības un arodveselības nodaļas vadītāja Ināra Kačkāne, mob.tālr. 26558028, e-pasta adrese: [inara.kackane@rigassatiksme.lv](mailto:inara.kackane@rigassatiksme.lv).
3. **LĪDZĒJU REKVIZĪTI UN PARAKSTI**

|  |  |
| --- | --- |
| **Piegādātājs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_  Tālr./fakss: \_\_\_\_\_\_\_\_\_\_\_\_\_\_\_\_\_\_\_\_  Vien. reģ. Nr. \_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_ | RP SIA „RĪGAS SATIKSME”  juridiskā adrese Kleistu iela 28, Rīga LV-1067  biroja adrese Vestienas iela 35, Rīga LV-1035  Vien. reģ. Nr. 40003619950  AS „Citadele Banka”  Kods PARXLV22  Konts LV56PARX0006048641565 |

\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_/

1. Izziņa tiks izmantota iespējamā darījuma partnera izvērtēšanai saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu un Valsts ieņēmumu dienesta vadlīnijām. [↑](#footnote-ref-1)